Mickey Renaud

Mickey Renaud (5. lokakuuta 1988 Tecumseh, Ontario – 18. helmikuuta 2008 Windsor, Ontario) oli kanadalainen jääkiekkoilijalupaus. NHL-joukkue Calgary Flames oli varannut hänet vuoden 2007 NHL:n varaustilaisuudessa numerolla 143. Hän oli entisen jääkiekkoilija Mark Renaudin poika.

Renaud pelasi OHL-liigan Windsor Spitfiresissa, kunnes kuoli yllättäen helmikuussa 2008. Hän menetti tajunsa kotonaan Tecumsehissa, ja hänet vietiin Windsor Regional -sairaalaan, jossa hänet todettiin kuolleeksi. Vielä edellisiltana hän oli pelannut normaalisti Spitfiresin paidassa.

Renaudin mukaan on nimetty OHL:ssä annettava Mickey Renaud Captain's Trophy.

Lähteet

Luokka:Kanadalaiset jääkiekkoilijat
Luokka:Calgary Flamesin varaamat pelaajat
Luokka:Vuonna 1988 syntyneet
Luokka:Vuonna 2008 kuolleet